แทงก์กิวเน็กซ์

แทงก์กิวเน็กซ์ () เป็นสตูดิโออัลบั้มที่ 5 ของนักร้องชาวอเมริกัน อารีอานา กรานเด ออกจำหน่ายเมื่อวันที่ 8 กุมภาพันธ์ ค.ศ. 2019 โดยสังกัดรีพับลิกเรเคิดส์ ห่างจากการเปิดตัวสตูดิโออัลบั้มที่สี่ สวีตเทนเนอร์ ซึ่งออกจำหน่ายใน ค.ศ. 2018 เพียงหกเดือนเท่านั้น ทีมผู้ประพันธ์เพลงและผู้ผลิตที่ร่วมงานกับกรานเดในอัลบั้มนี้ ได้แก่ ทอมมี บราวน์, แมกซ์ มาร์ติน, อิลยา ซัลมานซาเดห์ และป็อป วานเซล

กรานเดเริ่มทำงานในอัลบั้มแทงก์กิวเน็กซ์ เมื่อเดือนตุลาคม ค.ศ. 2018 ท่ามกลางความยากลำบากทางอารมณ์ส่วนตัวหลายประการ รวมถึงการเสียชีวิตของอดีตแฟนหนุ่ม แม็ก มิลเลอร์ และการสิ้นสุดการหมั้นหมายกับนักแสดงตลก พีต เดวิดสัน เธอตัดสินใจไม่ใช้รูปแบบการประชาสัมพันธ์แบบดั้งเดิมที่เคยใช้กับอัลบั้มก่อนหน้า อัลบั้มนี้เป็นผลงานแนวป็อป อาร์แอนด์บี และแทร็ป ซึ่งได้รับการกล่าวขานว่าเป็นอัลบั้มที่มีความเป็นส่วนตัวที่สุดของกรานเดในขณะนั้น เนื้อหาในบทเพลงสะท้อนถึงข้อบกพร่องส่วนตัว ความโศกเศร้า การปฏิเสธความจริง ตลอดจนความเป็นอิสระและการเสริมสร้างพลังในตนเอง

ก่อนการเปิดตัวอัลบั้ม มีการเผยแพร่ซิงเกิลสองเพลง ได้แก่ เพลงชื่อเดียวกับอัลบั้ม "แทงก์กิวเน็กซ์" และ "เซเวนริงส์" ซึ่งทั้งสองเพลงเปิดตัวที่อันดับหนึ่งในชาร์ตบิลบอร์ดฮอต 100 กลายเป็นเพลงอันดับหนึ่งสองเพลงแรกของกรานเดในสหรัฐ ต่อมาเพลง "เบรกอัพวิทยัวร์เกิร์ลเฟรนด์ไอม์บอร์ด" ถูกปล่อยเป็นซิงเกิลที่สามในวันเดียวกับที่อัลบั้มออกวางจำหน่าย และขึ้นถึงอันดับสองในชาร์ต ฮอต 100 เพลงทั้งหมด 12 เพลงในอัลบั้มสามารถเข้าสู่ชาร์ตฮอต 100 ได้ทั้งหมด โดยสามซิงเกิลหลักครองสามอันดับแรกของชาร์ต ส่งผลให้กรานเดกลายเป็นศิลปินเดี่ยวคนแรกในประวัติศาสตร์ที่ทำได้เช่นนี้ อัลบั้มแทงก์กิวเน็กซ์ ขึ้นอันดับหนึ่งใน 17 ประเทศ และทำลายสถิติการสตรีมหลายรายการเมื่อออกจำหน่าย รวมถึงสถิติยอดสตรีมสูงสุดต่อสัปดาห์ของอัลบั้มเพลงป็อปและของอัลบั้มศิลปินหญิงในสหรัฐ อัลบั้มได้รับการรับรองระดับดับเบิลแพลตินัมจากสมาคมผู้ประกอบกิจการเพลงของสหรัฐอเมริกา และอยู่ในอันดับสองของชาร์ตสรุปสิ้นปีของบิลบอร์ด 200 ค.ศ. 2019 ในระดับนานาชาตินั้น อัลบั้มนี้เป็นอัลบั้มที่มียอดจำหน่ายสูงสุดเป็นอันดับที่แปดของโลกในปีเดียวกัน และเป็นอัลบั้มของศิลปินหญิงที่มียอดจำหน่ายสูงสุดเป็นอันดับสี่ของปี

เมื่อออกจำหน่าย แทงก์กิวเน็กซ์ ได้รับคำชื่นชมอย่างกว้างขวางจากนักวิจารณ์ โดยเฉพาะในด้านความกลมกลืนขององค์ประกอบดนตรี การผลิตที่ประณีต และการแสดงออกถึงความเปราะบางทางอารมณ์ของกรานเด หลายสำนักจัดให้อัลบั้มนี้เป็นอัลบั้มยอดเยี่ยมแห่งปี 2019 และมีรายชื่อติดอยู่ในหลายการจัดอันดับสิ้นปีและสิ้นทศวรรษ อัลบั้มและเพลงจากแทงก์กิวเน็กซ์ ได้รับการเสนอชื่อเข้าชิงรางวัลแกรมมีจำนวนสี่รางวัล รวมถึงสาขาอัลบั้มแห่งปี นอกจากนี้ยังได้รับการเสนอชื่อเข้าชิงรางวัลอเมริกันมิวสิกอะวอดส์ บิลบอร์ดมิวสิกอะวอดส์ และรางวัลจูโน เพื่อสนับสนุนการประชาสัมพันธ์อัลบั้มสวีตเทนเนอร์ และแทงก์กิวเน็กซ์ กรานเดได้จัดการแสดงคอนเสิร์ตสวีตเทนเนอร์เวิลด์ทัวร์ ตั้งแต่เดือนมีนาคมถึงธันวาคม ค.ศ. 2019 ซึ่งทำรายได้กว่า 146 ล้านดอลลาร์สหรัฐจากทั้งหมด 97 รอบการแสดง

 ผลตอบรับเชิงวิจารณ์ 

เมื่อออกจำหน่ายอัลบั้มแทงก์กิวเน็กซ์ ได้รับเสียงชื่นชมอย่างกว้างขวางจากนักวิจารณ์ดนตรีทั่วโลก บนเว็บไซต์เมทาคริติกซึ่งให้คะแนนเฉลี่ยตามมาตรฐาน 100 คะแนนจากบทวิจารณ์ของนักวิจารณ์สายหลัก อัลบั้มนี้ได้รับคะแนนเฉลี่ย 86 จาก 24 บทวิจารณ์ ซึ่งจัดอยู่ในระดับ "เสียงชื่นชมอย่างเป็นเอกฉันท์" (universal acclaim) และถือเป็นอัลบั้มที่มีคะแนนเมตาสกอร์สูงที่สุดในบรรดาผลงานทั้งหมดของกรานเด

ร็อบ เชฟฟีลด์ จากนิตยสารโรลลิงสโตน ระบุว่าแทงก์กิวเน็กซ์ "เป็นหนึ่งในอัลบั้มป็อปที่ดีที่สุดของปีนี้ แม้ปี 2019 จะเต็มไปด้วยผลงานเพลงใหม่ชั้นยอดอยู่แล้วก็ตาม" พร้อมกล่าวเสริมว่า "อัลบั้มนี้ทำให้รู้สึกว่าอารีอานาในเวอร์ชันที่ดีที่สุดอาจยังรออยู่ข้างหน้า" รอส ฮอร์ตัน จากเว็บไซต์เดอะไลน์ออฟเบสต์ฟิต กล่าวชื่นชมทั้งด้านการประพันธ์เพลงและการผลิต โดยอธิบายว่าเป็น "อัลบั้มป็อปที่แน่นและเข้มข้นอย่างสมบูรณ์แบบ ด้วยการผลิตที่กล้าแสดงออกอย่างไม่เกรงใจใคร" พร้อมเสริมว่า "แม้แต่ช่วงที่ละเมียดละไมและเปี่ยมความรู้สึกที่สุดในอัลบั้มก็ยังถูกจัดวางอย่างประณีตและขัดเกลาจนไม่เหลือเค้าของความเป็นเสียงอะคูสติก" สตีเฟน ทอมัส เออร์เลไวน์ จากออลมิวสิกก็ให้คำวิจารณ์ในเชิงบวกเช่นกัน โดยกล่าวว่า "กรานเดเปี่ยมไปด้วยความมั่นใจในตนเอง" และสรุปว่าอัลบั้มนี้ "สะท้อนทุกแง่มุมของอารีอานา กรานเด ในฐานะซูเปอร์สตาร์แห่งวงการเพลงป็อปอย่างแท้จริง" ขณะที่ไมเคิล วูด จากลอสแอนเจลิสไทมส์ เขียนว่า "แทงก์กิวเน็กซ์ แสดงให้เห็นถึงการเยียวยาทางอารมณ์ของกรานเด มันอบอวลไปด้วยความสุขจากการตระหนักว่า สิ่งที่ไม่สามารถทำลายเธอได้ กลับทำให้เธอเข้มแข็งยิ่งกว่าเดิม"

ไมเคิล แครก จากเดอะการ์เดียน แสดงความคิดเห็นว่าแทงก์กิวเน็กซ์ ดูเป็น "ผลลัพธ์ของแรงบันดาลใจที่พุ่งพล่านและอารมณ์ที่ครอบงำในช่วงเวลานั้น" แต่เขาวิจารณ์เพลง "เซเวนริงส์" ว่าเป็น "จุดต่ำสุดของอัลบั้มที่เย็นชาและอวดดีเกินไป" อย่างไรก็ตาม เขาสรุปในเชิงบวกโดยระบุว่ากรานเดคือ "ศิลปินป็อปที่กำลังค้นหาตัวตนและสิ่งที่เธอต้องการจะสื่ออย่างแท้จริง" พร้อมเปรียบเทียบอัลบั้มนี้กับแอนตี ของรีแอนนา เฮเลน บราวน์ จากดิอินดีเพ็นเดนต์ เขียนว่ากรานเด "ยอมรับด้านที่แสบซนในตัวเอง (ในเพลงสุดเย้ายวนอย่าง "เบรกอัพวิทยัวร์เกิร์ลเฟรนด์ไอม์บอร์ด") และกล้าที่จะเป็นเจ้าของข้อบกพร่องและความขัดแย้งในตัวเอง" โดยเฉพาะในเพลง "นีดี" และ "นาซา" ทว่าเธอให้ความเห็นว่าอัลบั้มนี้ "ยังขาดพลังเสียงที่เข้มและไม่หนักแน่นเพียงพอ" แซล ซินเควมานี จากสแลนต์แมกกกาซีน ให้คะแนนอัลบั้มสามดาวครึ่งจากห้าดาว โดยเห็นว่า แทงก์กิวเน็กซ์ "เป็นผลงานที่มีความกลมกลืนทางเสียงและการผลิตมากที่สุดของกรานเดจนถึงปัจจุบัน" แม้เขาจะตั้งข้อสังเกตว่า "บางเพลงฟังแล้วเริ่มกลืนกลายกันไป" แต่สรุปว่า "การที่กรานเดปฏิเสธจะเสแสร้งสร้างรอยยิ้มคือสิ่งที่ทำให้เธอน่าหลงใหลอย่างยิ่ง" โรเบิร์ต คริสต์เกา นักวิจารณ์ชื่อดังจากไวซ์ ให้คะแนนสามดาวในหมวดรางวัลชมเชย () โดยสรุปว่าอัลบั้มนี้สะท้อนถึง "การเติบโตจากการใช้ลูกเล่นทางสตูดิโอหลายชั้นสู่การเขียนเพลงรักอย่างตรงไปตรงมา เพลงรักที่คนหัวเก่าบางคนอาจบ่นว่าเฉพาะตัวเกินไปสำหรับซูเปอร์สตาร์" พร้อมยกให้เพลง "แทงก์กิวเน็กซ์" และ "โกสติน" เป็นจุดเด่นของอัลบั้ม

ในด้านการจัดอันดับและรางวัล อัลบั้มนี้ได้รับการยกย่องอย่างสูงจากสื่อหลายสำนัก โดยเอ็มทีวี จัดให้อยู่ในสิบอัลบั้มยอดเยี่ยมแห่งปี 2019 โดยกล่าวว่า "อัลบั้มนี้ถอดรหัสความรัก ความปรารถนา และความเจ็บปวด ออกมาในรูปแบบเพลงป็อปที่มีความแวววาวแบบโลหะ มันดูเท่ขึ้น แปลกขึ้น และลึกซึ้งกว่าสวีตเทนเนอร์ จนทำให้อัลบั้มนั้นดูตื้นเขินอย่างน่าประหลาดใจ" บิลบอร์ดยกให้แทงก์กิวเน็กซ์ เป็นอัลบั้มยอดเยี่ยมอันดับหนึ่งของปี 2019 พร้อมประกาศว่า "เจ้าหญิงแห่งเพลงป็อปได้กลายเป็นราชินีอย่างเต็มตัวแล้ว" นอกจากนี้ยังถือเป็นปีที่สองติดต่อกันที่บิลบอร์ดจัดให้อัลบั้มของกรานเดเป็นอัลบั้มยอดเยี่ยมประจำปี หลังจากสวีตเทนเนอร์ได้รับตำแหน่งเดียวกันในปี 2018 บิลบอร์ดกล่าวชื่นชมการปลดปล่อยตนเองจากความรู้สึกผิด การควบคุมอารมณ์ และการยืนหยัดในความเป็นอิสระของกรานเด โดยระบุว่า "หลังจากผ่านความยากลำบากทางใจในปีนั้น เธอพบความสงบในสตูดิโอ ระหว่างการจิบแชมเปญกับเพื่อนและทีมงาน ขณะเขียนและบันทึกเสียงอัลบั้มที่ดีที่สุดในอาชีพของเธอภายในเวลาเพียงสองสัปดาห์เท่านั้น" ในเวลาต่อมา แทงก์กิวเน็กซ์ ยังได้รับการจัดอันดับในรายชื่อ "100 อัลบั้มยอดเยี่ยมที่สุดแห่งคริสต์ทศวรรษ 2010" ของบิลบอร์ด โดยอยู่ในอันดับที่ 8

 รายการอันดับสิ้นปี 
+รายการสิ้นปีและสิ้นทศวรรษ สื่อสิ่งพิมพ์ การได้รับเกียรติ อันดับ อ้างอิงออลมิวสิก ที่สุดของปี 2019 ได้รับเกียรติในรายชื่อ บีบีซี 10 อันดับอัลบั้มแห่งปี 2019   บิลบอร์ด 50 อัลบั้มที่ดีที่สุดของปี 2019  คอมเพล็กซ์ อัลบั้มที่ดีที่สุดของปี 2019  เดอะการ์เดียน 50 อัลบั้มที่ดีที่สุดของปี 2019  ดิอินดีเพ็นเดนต์ 50 อัลบั้มที่ดีที่สุดของปี 2019  เดอะนิวยอร์กไทมส์ อัลบั้มที่ดีที่สุดของปี 2019  เอ็นเอ็มอี 50 อัลบั้มที่ดีที่สุดของปี 2019  พิตช์โฟร์ก 50 อัลบั้มที่ดีที่สุดของปี 2019   โรลลิงสโตน 50 อัลบั้มที่ดีที่สุดของปี 2019  

 รางวัลแห่งทศวรรษ 
+รายการอันดับสิ้นทศวรรษ สื่อสิ่งพิมพ์ การได้รับเกียรติ อันดับ อ้างอิง บิลบอร์ด 100 อัลบั้มที่ยิ่งใหญ่ที่สุดในคริสต์ทศวรรษ 2010   คอนเซเควินซ์ออฟซาวด์ 100 อัลบั้มยอดนิยมแห่งคริสต์ทศวรรษ 2010   โรลลิงสโตน 100 อัลบั้มที่ดีที่สุดแห่งคริสต์ทศวรรษ 2010   อัพพร็อกซ์ อัลบั้มที่ดีที่สุดของคริสต์ทศวรรษ 2010  

 รางวัลและการเสนอชื่อ 
+ รางวัลและการเสนอชื่อของ แทงก์กิวเน็กซ์ ปี องค์กร รางวัล ผล อ้างอิง 2019พีเพิลส์ชอยซ์อะวอดส์อัลบั้มแห่งปี 2019 อเมริกันมิวสิกอะวอดส์อัลบั้มป็อป/ร็อกสุดโปรด  ลอส40 มิวสิกอะวอดส์ อัลบั้มสากลยอดเยี่ยม  2020รางวัลแกรมมีอัลบั้มแห่งปี อัลบั้มเพลงป็อปยอดเยี่ยม รางวัลจูโน อัลบั้มนานาชาติแห่งปี บิลบอร์ดมิวสิกอะวอดส์สุดยอดอัลบั้มบิลบอร์ด 200 

 รายชื่อเพลง 

 หมายเหตุ 
  เป็นโปรดิวเซอร์ร่วมผลิต
"Fake Smile" มีตัวอย่างเพลง "After Laughter (Comes Tears)" ขับร้องโดยเวนดี เรเน ประพันธ์โดยโจเซฟ ดับเบิลยู ฟรีเออร์สัน และแมรี ลู ฟรีเออร์สัน
"7 Rings" สอดแทรกบางส่วนของเพลง "My Favorite Things" ซึ่งประพันธ์โดยออสการ์ แฮมเมอร์สไตน์ที่ 2 และริชาร์ด ร็อดเจอร์ส
"Break Up with Your Girlfriend, I'm Bored" มีบทประพันธ์เพลงของ "It Makes Me Ill" ของเอ็นซิงก์แทรกอยู่

 ชาร์ต 

 ชาร์ตรายสัปดาห์ 
+ ผลการจัดอันดับชาร์ตรายสัปดาห์ของอัลบั้ม แทงก์กิวเน็กซ์ ชาร์ต (2019–2025) ตำแหน่งสูงสุด Argentine Albums (CAPIF) 1 Croatian International Albums (HDU) 2 Estonian Albums (Eesti Tipp-40) 1 Icelandic Albums (Tónlistinn) 2 Japan Hot Albums (Billboard Japan) 10 Latvian Albums (LAIPA) 1 Lithuanian Albums (AGATA) 1 Mexican Albums (AMPROFON) 1 Slovak Albums (ČNS IFPI) 2 South Korean Albums (Gaon) 30

 ชาร์ตรายเดือน 
+ ผลการจัดอันดับชาร์ตรายเดือนของอัลบั้ม แทงก์กิวเน็กซ์ ชาร์ต (2019) ตำแหน่ง Czech Albums (ČNS IFPI) 2 Japanese International Albums (Oricon) 5 Slovak Albums (ČNS IFPI) 2 South Korean Albums (Gaon) 83

 ชาร์ตสิ้นปี 
+ ผลการจัดอันดับชาร์ตสิ้นปี 2019 ของอัลบั้ม แทงก์กิวเน็กซ์ ชาร์ต (2019) ตำแหน่ง Australian Albums (ARIA) 7 Austrian Albums (Ö3 Austria) 40 Belgian Albums (Ultratop Flanders) 11 Belgian Albums (Ultratop Wallonia) 46 Canadian Albums (Billboard) 3 Danish Albums (Hitlisten) 13 Dutch Albums (Album Top 100) 11 French Albums (SNEP) 59 German Albums (Offizielle Top 100) 80Icelandic Albums (Tónlistinn) 8 Irish Albums (IRMA) 6 Italian Albums (FIMI) 59 Latvian Albums (LAIPA) 3 Mexican Albums (AMPROFON) 5 New Zealand Albums (RMNZ) 3 Norwegian Albums (VG-lista) 6 Polish Albums (ZPAV) 60 Spanish Albums (PROMUSICAE) 44 Swedish Albums (Sverigetopplistan) 10 Swiss Albums (Schweizer Hitparade) 43 UK Albums (OCC) 7 US Billboard 200 2 Worldwide (IFPI) 8
+ ผลการจัดอันดับชาร์ตสิ้นปี 2020 ของอัลบั้ม แทงก์กิวเน็กซ์ ชาร์ต (2020) ตำแหน่ง Australian Albums (ARIA) 68 Belgian Albums (Ultratop Flanders) 74 Belgian Albums (Ultratop Wallonia) 158 Danish Albums (Hitlisten) 84 Dutch Albums (Album Top 100) 80 French Albums (SNEP) 187 Irish Albums (IRMA) 40 New Zealand Albums (RMNZ) 43 UK Albums (OCC) 74 US Billboard 200 57
+ ผลการจัดอันดับชาร์ตสิ้นปี 2021 ของอัลบั้ม แทงก์กิวเน็กซ์ ชาร์ต (2021) ตำแหน่ง Belgian Albums (Ultratop Flanders) 151 Polish Albums (ZPAV) 31 Spanish Albums (PROMUSICAE) 99 US Billboard 200 92
+ ผลการจัดอันดับชาร์ตสิ้นปี 2022 ของอัลบั้ม แทงก์กิวเน็กซ์ ชาร์ต (2022) ตำแหน่ง Polish Albums (ZPAV) 91

 ชาร์ตสิ้นทศวรรษ 
+ ผลการจัดอันดับชาร์ตปลายทศวรรษของอัลบั้ม แทงก์กิวเน็กซ์ ชาร์ต (2010–2019) ตำแหน่ง US Billboard 200 68

 การรับรองและยอดการจำหน่าย 

 ประวัติการจำหน่าย 
+ ประวัติการจำหน่ายของอัลบั้ม แทงก์กิวเน็กซ์ ภูมิภาค วันที่ เวอร์ชัน รูปแบบ ค่าย อ้างอิง ทั่วโลก  มารฐาน  รีพับลิก  แอลพี ญี่ปุ่น  ดีลักซ์  ยูนิเวอร์แซล

 หมายเหตุ 

 อ้างอิง 

หมวดหมู่:อัลบั้มเพลงในปี พ.ศ. 2562
หมวดหมู่:อัลบั้มเพลงของอารีอานา กรานเด
หมวดหมู่:อัลบั้มเพลงของค่ายรีพับลิกเรเคิดส์
หมวดหมู่:อัลบั้มเพลงที่ผลิตโดยแมกซ์ มาร์ติน
หมวดหมู่:อัลบั้มเพลงแนวป็อปโดยศิลปินชาวอเมริกัน